Po društvenim su mrežama počele kolati informacije o tome da je "hakirana" baza korisnika operatora Bnet. Naime, na poveznici databaza.org, pod nazivom Databaza Bnet korisnika, nalaze se četiri liste s mnoštvom korisničkih podataka, uključujući imena i prezimena, fizičke adrese, e-mail adrese, ali i pristupne podatke.

Po društvenim su mrežama počele kolati informacije o tome da je “hakirana” baza korisnika operatora Bnet. Naime, na poveznici databaza.org, pod nazivom Databaza Bnet korisnika, nalaze se četiri liste s mnoštvom korisničkih podataka, uključujući imena i prezimena, fizičke adrese, e-mail adrese, ali i pristupne podatke.

Pod listama koje su nazvane batch_users_queue, users, domene i form_users nalaze se razni podaci, a osim imena, adresa, brojeva telefona, e-mail adresa, lozinki i drugih podataka, čini se da su tu zabilježene određene promjene u sustavu, poput zahtjeva korisnika i njihovih prigovora. Ipak, čini se kako je riječ o starim podatcima.

Bnet se prije nekoliko minuta oglasio i na Twitteru, rekavši kako su pristupni podaci Bnet korisnika sigurni.

Provjerili smo bazu na poveznici i riječ je o bazi podataka Bnet korisnika iz vremena prije integracije Bneta u sustav Vipneta. Bnetovom integracijom u Vipnet nadograđen je sigurnosni sustav te je povećana razina zaštite osobnih podataka korisnika. Pristupni podaci korisnika prilikom integracije su promijenjeni, a pristupni podaci vidljivi na poveznici nisu valjani. Vipnet poštuje najviše sigurnosne standarde koji se primjenjuju u telekom industriji i korisnici nemaju razloga za brigu.